# Az Európai Unió C 380A/2020

| | ISSN 1977-0979 |
| --- | --- |
| Az Európai Unió
  Hivatalos Lapja | C 380A |
| | |
| Magyar nyelvű kiadás | Tájékoztatások és közlemények | 63. évfolyam2020. november 11. |

ISSN 1977-0979

Az Európai Unió

Hivatalos Lapja

C 380A

Magyar nyelvű kiadás

Tájékoztatások és közlemények

63. évfolyam2020. november 11.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Tanács |
| 2020/C 380 A/01 | Álláshirdetés CONS/AD/166/20 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Tanács

2020/C 380 A/01

Álláshirdetés CONS/AD/166/20

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Tanács

| 2020.11.11. | HU | Az Európai Unió Hivatalos Lapja | CA 380/1 |
| --- | --- | --- | --- |

2020.11.11.

HU

Az Európai Unió Hivatalos Lapja

CA 380/1

---

Álláshirdetés CONS/AD/166/20

(2020/C 380 A/01)

ÁLTALÁNOS INFORMÁCIÓK

| Szervezeti egység | ORG.3 – Épületek és Logisztika |
| --- | --- |
| Munkavégzés helye | Brüsszel, Justus Lipsius épület |
| Beosztás | Igazgató |
| Tisztségcsoport és besorolási fokozat | AD 14 |
| Személyi biztonsági ellenőrzés előírt szintje | „EU SECRET” szint |
| A PÁLYÁZAT BENYÚJTÁSÁNAK HATÁRIDEJE: | 2020. december 1. – déli 12 óra (brüsszeli idő szerint) |

Szervezeti egység

ORG.3 – Épületek és Logisztika

Munkavégzés helye

Brüsszel, Justus Lipsius épület

Beosztás

Igazgató

Tisztségcsoport és besorolási fokozat

AD 14

Személyi biztonsági ellenőrzés előírt szintje

„EU SECRET” szint

A PÁLYÁZAT BENYÚJTÁSÁNAK HATÁRIDEJE:

2020. december 1. – déli 12 óra (brüsszeli idő szerint)

Magunkról

A Tanács Főtitkársága segítséget nyújt az Európai Tanács és az Európai Unió Tanácsa, valamint az előkészítő szerveik számára tevékenységeik minden területén. Tanácsadást és segítséget biztosít az Európai Tanács és a Tanács tagjai, valamint a két intézmény elnökei számára valamennyi tevékenységi területen. Ebbe a szakpolitikai és jogi tanácsadás, az egyéb intézményekkel való koordináció, kompromisszumok kidolgozása, valamint az Európai Tanács és a Tanács üléseinek megfelelő előkészítéséhez és lebonyolításához szükséges mindennemű gyakorlati feladat felügyelete és nyomon követése is beletartozik.

A Szervezetfejlesztési és Szolgáltatási Főigazgatóság (DG ORG) felelős a Főtitkárság szervezeti fejlesztéséért és a kulcsfontosságú támogató szolgáltatások biztosításáért. A főigazgatóság jelenleg öt igazgatóságból áll (a Humánerőforrás-ügyi Igazgatóságból, a Protokollért és az Ülésekért Felelős Igazgatóságból, az Épületekért Felelős és Logisztikai Igazgatóságból, a Pénzügyi Igazgatóságból és a Biztonsági és Védelmi Igazgatóságból).

Az Épületekért Felelős és Logisztikai Igazgatóság (ORG.3) feladata biztosítani az ahhoz szükséges tárgyi infrastruktúrát (épületeket, berendezéseket és technikai felszereléseket) és logisztikai szolgáltatásokat (belső kialakítás, költöztetés, szállítás), hogy az Európai Tanács, a Tanács, annak szervei és a Főtitkárság minden helyzetben és bármilyen körülmények között – akár rendkívüli vész- és válsághelyzetekben is – el tudják látni feladataikat. Az ORG.3 mintegy 42 millió eurós éves költségvetés fölött rendelkezik, nagyszámú szolgáltatási szerződést kezel, az árukat és szolgáltatásokat pedig meghatározott eljárások szerint szerzi be.

Az igazgatóság jelenleg három osztályból áll: egyikük az épületekért (az épületekkel kapcsolatos stratégia és környezetvédelmi irányítás, műszaki irányítás és mérnöki munkák, valamint üzemeltetés és általános karbantartás), másikuk a logisztikáért (felszerelések és üzemeltetés, szállítási szolgáltatások), harmadikuk pedig a pénzügyekért (a költségvetés végrehajtása és közbeszerzési szerződések) felel.

Amit kínálunk

Az ORG.3 igazgatóság igazgatójának munkaköre kihívásokkal teli pozíció egy érdekes és gyorsan változó politikai környezetben. Az igazgató által irányított több mint 150 fős csapatban minden besorolási csoport megtalálható, és a csapat munkáját jelentős számú külső vállalkozó segíti rendkívül változatos területeken (takarítás, fűtő, szellőztető és légkondicionáló rendszerek, villamos energia, felvonók, biztonság). Az igazgató felel az igazgatóság által végzett valamennyi tevékenység megtervezésének és végrehajtásának operatív, stratégiai és pénzügyi vonatkozásaiért.

Az igazgató feladata, hogy – a főigazgató felügyelete mellett – szakmailag megfelelő módon irányítsa az igazgatóságot és annak erőforrásait, megszervezze tevékenységeit, valamint támogassa és motiválja a személyzetet a munkavégzés során. Az igazgató szavatolja az igazgatóság által nyújtott szolgáltatások és termékek minőségét, továbbá a hatékony kommunikációt és együttműködést az igazgatóságon és a főigazgatóságon belül, valamint a Főtitkárság más szolgálataival.

Stratégiai vezető szerepet tölt be, továbbá stratégiákat, koncepciókat és innovatív megoldásokat dolgoz ki az igazgatóság hatáskörébe tartozó valamennyi területen. Feladata továbbá a Főtitkárság környezetvédelmi fenntarthatóságának és akadálymentességének javítását célzó kezdeményezések és stratégiák irányítása. Az igazgató legmagasabb szintű szaktanácsaival hozzájárul a Tanács épület- és környezetvédelmi politikájához és a jelentős költségvetési vonzatú technikai döntésekhez, valamint biztosítja az igazgatóság költségvetésével való szakszerű gazdálkodást és az azzal kapcsolatos szakmai jelentéstételt.

Az igazgató feladata együttműködni a külső szervekkel a város- és környezetrendezéssel kapcsolatos ügyekben. Ezzel összefüggésben mindenekelőtt képviseli az Európai Tanácsot és a Tanácsot a más uniós intézményekkel, valamint a fogadó országok hatóságaival folytatott megbeszéléseken és tárgyalásokon az igazgatóság hatáskörébe tartozó területeken.

Kitűzi az elérendő célokat és hozzájárul azok eléréséhez, és ennek érdekében kialakítja az igazgatóság munkaprogramját, illetve biztosítja a munkaprogram végrehajtásának megfelelő nyomon követését.

Alkalmanként külföldi kiküldetéseken kell részt vennie, általában az EU-n belül (például Luxembourgban vagy Strasbourgban).

Akit keresünk

Olyan vezetőt keresünk, aki képes egy nagy létszámú, szakmailag sokoldalú csapat vezetésére és motiválására, aki az igazgatóság hatáskörébe tartozó területeken szerzett ismeretekkel és munkatapasztalattal rendelkezik, továbbá tisztában van az Európai Tanács és a Tanács szerepével és működésével.

Az épület- és irodakezelés területének ismerete és az e területen szerzett tapasztalat előnyt jelent. Noha az uniós intézmények költségvetési és/vagy pénzügyi szabályainak és eljárásainak, valamint az uniós közszférán belül a szerződések odaítélésére és kezelésére irányadó elveknek ismerete nem elengedhetetlen, az állást betöltő személytől elvárható, hogy idővel átlássa ezeket a területeket.

A környezetvédelmi kihívások alapos ismerete szintén előnyt jelent.

A Tanács Főtitkárságának valamennyi vezetőjével szemben elvárás, hogy tanácsadással segítsék feletteseik és az érdekelt felek munkáját, irányítsák az alájuk tartozó alkalmazottakat és kezeljék a hozzájuk rendelt pénzügyi erőforrásokat, valamint képviseljék a Főtitkárságot. Ezeket az elvárásokat a Tanács Főtitkárságának horizontális vezetői profilja ismerteti (lásd az I. mellékletet).

Az állást betöltő személynek ezenkívül a következőkkel kell rendelkeznie:

| — | képesség a stratégiai gondolkodásra és tervezésre, a potenciális problémák előrevetítésére és azonosítására, valamint megvalósítható megoldások és kompromisszumok javaslására, |
| --- | --- |

—

képesség a stratégiai gondolkodásra és tervezésre, a potenciális problémák előrevetítésére és azonosítására, valamint megvalósítható megoldások és kompromisszumok javaslására,

| — | kiváló kommunikációs készségek, beleértve a jó személyközi kommunikációs készségeket; |
| --- | --- |

—

kiváló kommunikációs készségek, beleértve a jó személyközi kommunikációs készségeket;

| — | képesség a belső és külső partnerekkel való jó munkakapcsolatok fenntartására, valamint diplomáciai érzék; |
| --- | --- |

—

képesség a belső és külső partnerekkel való jó munkakapcsolatok fenntartására, valamint diplomáciai érzék;

| — | vezetői készségek, továbbá képesség az erős csapatszellem ösztönzésére, a multikulturális és sokszínű munkakörnyezetben dolgozó személyzet irányítására, motiválására és felelősségvállalásának ösztönzésére, különös hangsúlyt helyezve a személyzet fejlesztésére; |
| --- | --- |

—

vezetői készségek, továbbá képesség az erős csapatszellem ösztönzésére, a multikulturális és sokszínű munkakörnyezetben dolgozó személyzet irányítására, motiválására és felelősségvállalásának ösztönzésére, különös hangsúlyt helyezve a személyzet fejlesztésére;

| — | képesség az igazgatóság átfogó munkájának oly módon történő megtervezésére és megszervezésére, hogy biztosítva legyen a kritikus határidők betartása, a csoporton belüli igazságos munkateher-elosztás és az utánpótlás-tervezés, valamint képesség a változások kezelésére és a személyzet támogatására a változások során; |
| --- | --- |

—

képesség az igazgatóság átfogó munkájának oly módon történő megtervezésére és megszervezésére, hogy biztosítva legyen a kritikus határidők betartása, a csoporton belüli igazságos munkateher-elosztás és az utánpótlás-tervezés, valamint képesség a változások kezelésére és a személyzet támogatására a változások során;

| — | képesség közös megállapodások vagy célok elérésére az érdekelt feleknek nyújtott célzott tanácsadással, továbbá a megbeszélések hatékony és konstruktív elősegítése révén. |
| --- | --- |

—

képesség közös megállapodások vagy célok elérésére az érdekelt feleknek nyújtott célzott tanácsadással, továbbá a megbeszélések hatékony és konstruktív elősegítése révén.

Mivel a Tanács Főtitkársága mobilitási politikát vezetett be vezetői számára, hogy azok széles körű tapasztalatokkal rendelkezzenek, a jelöltek esetében elvárás, hogy főtitkársági pályafutásuk során készek és képesek legyenek különböző területeken feladatokat vállalni.

JELENTKEZÉSI FELTÉTELEK

A pályázóknak a jelentkezés időpontjában az alábbi követelményeknek kell megfelelniük:

| a) | Általános feltételek







  — | az Európai Unió valamelyik tagállamának állampolgára, |
| --- | --- | --- |

a)

Általános feltételek

—

az Európai Unió valamelyik tagállamának állampolgára,

| — | állampolgári jogaival maradéktalanul élhet, |
| --- | --- |

—

állampolgári jogaival maradéktalanul élhet,

| — | a katonai szolgálatra vonatkozó jogszabályi kötelezettségeinek eleget tett. |
| --- | --- |

—

a katonai szolgálatra vonatkozó jogszabályi kötelezettségeinek eleget tett.

| b) | Különös feltételek







  — | egyetemi oklevéllel rendelkezik (1); |
| --- | --- | --- |

b)

Különös feltételek

—

egyetemi oklevéllel rendelkezik (1);

| — | legalább tizenöt éves releváns szakmai tapasztalat, amelyből legalább három éven keresztül tényleges vezetői és szervezési feladatokat látott el. Amennyiben a pályázó három évet töltött jelentős koordinációs felelősséggel járó beosztásban, ez egyenértékűnek minősül az előírt vezetői tapasztalattal; |
| --- | --- |

—

legalább tizenöt éves releváns szakmai tapasztalat, amelyből legalább három éven keresztül tényleges vezetői és szervezési feladatokat látott el. Amennyiben a pályázó három évet töltött jelentős koordinációs felelősséggel járó beosztásban, ez egyenértékűnek minősül az előírt vezetői tapasztalattal;

| — | mivel a Tanács Főtitkárságának fő munkanyelve az angol és a francia, és más intézményekkel is főleg ezen a két nyelven folyik a kommunikáció, ezért a munkakör betöltéséhez elengedhetetlen e két nyelv egyikének kiváló, másikának pedig jó ismerete. Az Európai Unió további hivatalos nyelveinek ismerete előnyt jelent. |
| --- | --- |

—

mivel a Tanács Főtitkárságának fő munkanyelve az angol és a francia, és más intézményekkel is főleg ezen a két nyelven folyik a kommunikáció, ezért a munkakör betöltéséhez elengedhetetlen e két nyelv egyikének kiváló, másikának pedig jó ismerete. Az Európai Unió további hivatalos nyelveinek ismerete előnyt jelent.

Megjegyzés:

| (1) | E munkakör betöltéséhez a minősített dokumentumokhoz való hozzáférést lehetővé tevő személyi biztonsági tanúsítvány szükséges („EU SECRET” szint). A pályázó jelölteknek hajlandóaknak kell lenniük alávetni magukat a 2013/488/EU tanácsi határozat (2) szerinti biztonsági ellenőrzésnek. A munkakörbe történő tényleges kinevezésre csak akkor kerülhet sor, ha a kiválasztott jelölt érvényes biztonsági tanúsítványt szerzett. Azon jelöltek számára, akiknek a biztonsági ellenőrzésére még nem került sor, a Főtitkárság ideiglenes szerződést ajánl fel arra az időtartamra, amíg a biztonsági ellenőrzési eljárás eredményesen le nem zárul. |
| --- | --- |

(1)

| (2) | A sikeres pályázónak készen kell állnia arra, hogy elvégezze a Tanács Főtitkárságának vezetői képzését. |
| --- | --- |

(2)

KIVÁLASZTÁSI ELJÁRÁS

A sikeres jelölt kiválasztásában a kinevezésre jogosult hatóságot tanácsadó felvételi bizottság segíti. A tanácsadó felvételi bizottságot értékelőközpont segíti munkájában, amelyet külső személyzeti felvételi tanácsadók működtetnek. Az értékelőközpont által ugyanolyan típusú munkakörökre vonatkozóan készített jelentések két évig maradnak érvényben azt követően, hogy a releváns gyakorlatokra sor került, illetve a Főtitkárság és a szóban forgó értékelőközpont közötti keretszerződés lejárt, attól függően, hogy a kettő közül melyik a korábbi időpont.

A tanácsadó felvételi bizottság először a beadott pályázatok alapján értékeli és összehasonlítja valamennyi pályázó végzettségét, szakmai tapasztalatát és jelentkezésük motivációját. Az összehasonlító értékelés alapján összeállítja a véleménye szerint legalkalmasabb pályázók listáját, akiket meghív egy első interjúra. Mivel az első körös kiválasztás a jelentkezések összehasonlító értékelésén alapul, az álláskövetelmények teljesítése nem feltétlenül garantálja az első interjúra történő behívást. Az interjút követően a tanácsadó felvételi bizottság kiválasztja azokat a pályázókat, akik meghívást kapnak az értékelőközpontban lebonyolított fordulóra, valamint a tanácsadó felvételi bizottsággal sorra kerülő második interjúra.

A kiválasztási eljárás tervezett menetrendje a következő:

| — | a személyes meghallgatásra kiválasztott jelöltek várhatóan 2020. december első felében kapnak értesítést, |
| --- | --- |

—

a személyes meghallgatásra kiválasztott jelöltek várhatóan 2020. december első felében kapnak értesítést,

| — | az első interjúkra a tervek szerint 2020 decemberének második felében kerül majd sor, |
| --- | --- |

—

az első interjúkra a tervek szerint 2020 decemberének második felében kerül majd sor,

| — | az értékelőközpontban megrendezendő forduló 2021 januárjának első felében várható, |
| --- | --- |

—

az értékelőközpontban megrendezendő forduló 2021 januárjának első felében várható,

| — | az interjúk második körére pedig várhatóan 2021 januárjának második felében kerül sor. |
| --- | --- |

—

az interjúk második körére pedig várhatóan 2021 januárjának második felében kerül sor.

NB.: A fenti ütemterv pusztán tájékoztató jellegű, és a Covid19-világjárvány kezelésére bevezetett korlátozó intézkedések következményeitől függ.

JOGALAP

Ezen állás meghirdetésére az Európai Unió tisztviselőinek személyzeti szabályzata (3) (a továbbiakban: személyzeti szabályzat) 29. cikke (2) bekezdésével összhangban (rangidős tisztviselői pozíció) kerül sor.

Ez az állás az Európai Unió valamennyi intézménye számára, valamint az intézményeken kívül is meghirdetésre került.

A JELENTKEZÉS MÓDJA

Jelentkezési határidő: 2020. december 1., déli 12 óra (brüsszeli idő szerint).

Jelentkezni kizárólag e-mailben lehet az applications.management@consilium.europa.eu e-mail-címen (4), legkésőbb a határidő lejártáig. A határidő lejárta után beérkező jelentkezéseket nem vesszük figyelembe.

A fent megjelölt e-mail-címet kell használni a kiválasztási eljárással kapcsolatos minden levelezésben (az e-mail tárgymezőjében fel kell tüntetni az alábbi kódot: CONS/AD/166/20 ORG.3).

A pályázat benyújtása előtt a pályázóknak gondosan ellenőrizniük kell, hogy eleget tesznek-e a fenti „Jelentkezési feltételek” szakaszban szereplő követelményeknek, elkerülendő a kiválasztási eljárásból való automatikus kizárásukat.

A pályázati anyag akkor érvényes, ha PDF formátumban tartalmazza az alábbi dokumentumokat (felhívjuk a figyelmet, hogy a zárolt, jelszóval védett vagy elektronikusan aláírt dokumentumok nem elfogadhatók):

| a) | megfelelően kitöltött és dátummal ellátott jelentkezési lap (V. melléklet); a jelentkezési lap elektronikus formában megtalálható a Tanács honlapján, a következő címen: http://www.consilium.europa.eu/hu/general-secretariat/jobs/job-opportunities/ (a fájlt a következőképp kell elnevezni: „XXX (AZ ÖN CSALÁDNEVE) – Application form.pdf”); |
| --- | --- |

a)

megfelelően kitöltött és dátummal ellátott jelentkezési lap (V. melléklet); a jelentkezési lap elektronikus formában megtalálható a Tanács honlapján, a következő címen: http://www.consilium.europa.eu/hu/general-secretariat/jobs/job-opportunities/ (a fájlt a következőképp kell elnevezni: „XXX (AZ ÖN CSALÁDNEVE) – Application form.pdf”);

| b) | részletes önéletrajz (5) angol vagy francia nyelven, lehetőség szerint Europass-formátumban (http://europass.cedefop.europa.eu), amely kiterjed a pályázó teljes szakmai pályafutására, és ismerteti többek között a pályázó okleveleit, illetve diplomáit, nyelvismeretét, szakmai tapasztalatait és jelenlegi munkakörét (a fájlt a következőképp kell elnevezni: „XXX (AZ ÖN CSALÁDNEVE) – CV.pdf”); |
| --- | --- |

b)

részletes önéletrajz (5) angol vagy francia nyelven, lehetőség szerint Europass-formátumban (http://europass.cedefop.europa.eu), amely kiterjed a pályázó teljes szakmai pályafutására, és ismerteti többek között a pályázó okleveleit, illetve diplomáit, nyelvismeretét, szakmai tapasztalatait és jelenlegi munkakörét (a fájlt a következőképp kell elnevezni: „XXX (AZ ÖN CSALÁDNEVE) – CV.pdf”);

| c) | angol vagy francia nyelvű motivációs levél (a fájlt a következőképp kell elnevezni: „XXX (AZ ÖN CSALÁDNEVE) – Motivation letter.pdf”); |
| --- | --- |

c)

angol vagy francia nyelvű motivációs levél (a fájlt a következőképp kell elnevezni: „XXX (AZ ÖN CSALÁDNEVE) – Motivation letter.pdf”);

| d) | egyetlen PDF dokumentumba rendezve a következők: másolat a végzettséget igazoló oklevelekről, valamint a szakmai tapasztalatot igazoló dokumentumokról. A b) pontban említett önéletrajz beküldése önmagában nem elegendő. Az igazoló dokumentumokat harmadik félnek kell kiállítania (a fájlt a következőképp kell elnevezni: „XXX (AZ ÖN CSALÁDNEVE) – Supporting documents.pdf”). |
| --- | --- |

d)

egyetlen PDF dokumentumba rendezve a következők: másolat a végzettséget igazoló oklevelekről, valamint a szakmai tapasztalatot igazoló dokumentumokról. A b) pontban említett önéletrajz beküldése önmagában nem elegendő. Az igazoló dokumentumokat harmadik félnek kell kiállítania (a fájlt a következőképp kell elnevezni: „XXX (AZ ÖN CSALÁDNEVE) – Supporting documents.pdf”).

E dokumentumok benyújtásának hiányában a pályázat érvénytelen.

A jelentkezéshez csatolt minden igazoló dokumentumot (angol vagy francia) megnevezéssel és sorszámmal ellátva (Annex I, II stb.) kell benyújtani a fentiek szerint rendezve. A postai úton, felhőalapú adattárolási megoldásokon vagy fájlmegosztási platformokon keresztül érkező jelentkezéseket nem áll módunkban figyelembe venni.

A sikeres jelöltnek be kell mutatnia a fent felsorolt dokumentumok eredeti példányát.

A pályázat beérkezéséről igazoló e-mailt fogunk küldeni. Felhívjuk a figyelmet, hogy az e-mailek továbbításához kapcsolódó technikai nehézségek soha nem zárhatók ki teljességgel. Ha tehát nem kap a jelentkezés beérkezését megerősítő e-mailt, kérjük, vegye fel a kapcsolatot a Főtitkársággal az applications.management@consilium.europa.eu e-mail-címen, és kérjen megerősítést arról, hogy jelentkezése beérkezett. Mivel a tanácsadó felvételi bizottság röviddel a jelentkezési határidőt követően megkezdi munkáját, javasoljuk, hogy szükség esetén még az e határidőt követő héten érdeklődjön a beérkezésről.

ESÉLYEGYENLŐSÉG

A Főtitkárság elkötelezett az esélyegyenlőség mellett (lásd a II. mellékletet).

A Tanács Főtitkársága tisztában van vele, hogy a munka és a magánélet közötti egészséges egyensúly sok ember számára fontos motivációs tényező, és hogy a rugalmas munkavégzés egyre inkább a modern munkakörnyezet elvárt elemévé válik. Ezért a Főtitkárság nagyon jó, szabályzatban rögzített rugalmas munkafeltételeket kínál olyan lehetőségek igénybevétele mellett, mint az iskolai órákat követő napközi és a bölcsőde.

Munkáltatóként a Tanács Főtitkársága elkötelezett amellett, hogy biztosítsa a nemek közötti egyenlőséget, valamint hogy megelőzze a megkülönböztetés minden formáját. A kiírás feltételeit teljesítő minden jelölt pályázatát szívesen fogadja – bármilyen háttérrel is rendelkezzenek, képességeiktől függetlenül –, minden uniós tagállamból, a lehető legszélesebb földrajzi eloszlás elve alapján. A nemek közötti egyenlőség előmozdítása érdekében a Főtitkárság ösztönzi a nők jelentkezését.

A Főtitkárság a felvételi eljárás során segítséget tud nyújtani a fogyatékossággal élő személyek számára. További információk e-mailben kérhetők a következő címen: Equal.opportunities@consilium.europa.eu.

A PÁLYÁZATOK FELÜLVIZSGÁLATA

A panasztétellel, a jogorvoslati lehetőségekkel és az európai ombudsmannál való panasztétellel kapcsolatos eljárásokat ezen álláshirdetés III. melléklete ismerteti.

ADATVÉDELEM

A személyes adatok kezelésére vonatkozó szabályokat ezen álláshirdetés IV. melléklete ismerteti.

---

(1)  Az Európai Unió tisztviselőinek személyzeti szabályzata (a továbbiakban: személyzeti szabályzat) 5. cikke (3) bekezdésének c) pontja előírja, hogy a pályázó rendelkezzen legalább a következőkkel:

| i. | oklevéllel igazolt, befejezett egyetemi tanulmányoknak megfelelő végzettség, ha az egyetemi képzés szokásos ideje négy év vagy annál hosszabb, vagy |
| --- | --- |

i.

oklevéllel igazolt, befejezett egyetemi tanulmányoknak megfelelő végzettség, ha az egyetemi képzés szokásos ideje négy év vagy annál hosszabb, vagy

| ii. | oklevéllel igazolt, befejezett egyetemi tanulmányoknak megfelelő végzettség és legalább egyéves megfelelő szakmai tapasztalat, ha az egyetemi képzés szokásos ideje legalább három év. |
| --- | --- |

ii.

oklevéllel igazolt, befejezett egyetemi tanulmányoknak megfelelő végzettség és legalább egyéves megfelelő szakmai tapasztalat, ha az egyetemi képzés szokásos ideje legalább három év.

(2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).

(3)  Az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek – a legutóbb a 1023/2013/EU, Euratom európai parlamenti és tanácsi rendelettel (HL L 287., 2013.10.29., 15. o.) módosított 259/68/EGK, Euratom, ESZAK rendelet (HL L 56., 1968.3.4., 1. o.).

(4)  Ez az e-mail-cím egy funkcionális postafiókhoz tartozik, és kizárólag azokat az e-maileket képes kezelni, amelyek „normál” bizalmassági megjelölésűek; az ettől eltérő bizalmassági megjelölésű – pl. „személyes”, „magán jellegű”, illetve „bizalmas” – e-mailek nem kerülnek feldolgozásra. Ezért kérjük, válassza a „normál” bizalmassági minősítést. Az e-mail maximális mérete 25 MB lehet. Amennyiben a küldeni kívánt e-mail a csatolmányokkal együtt meghaladja ezt a maximális méretet, kérjük, több e-mailben küldje el a csatolmányokat.

(5)  Kérjük, hogy a pályázók ne mellékeljenek fényképeket az önéletrajzhoz.

---

I. MELLÉKLET

A Tanács Főtitkárságának horizontális vezetői profilja

A Tanács Főtitkárságán belüli vezetőként Ön mint tanácsadó és mint vezető is értéktöbbletet képvisel, és mindig a Tanács Főtitkárságának képviseletében jár el.

E szerepkörök betöltése során elvárás Önnel szemben, hogy:

mint képviselő

| — | feddhetetlenül járjon el, a Tanács Főtitkárságán kívül és belül egyaránt, |
| --- | --- |

—

feddhetetlenül járjon el, a Tanács Főtitkárságán kívül és belül egyaránt,

| — | az Európai Tanács és a Tanács, valamint az Unió egészének érdekeit szem előtt tartva járjon el. Gondoskodjon az esetleges véleménykülönbségek azonosításáról és rendezéséről, |
| --- | --- |

—

az Európai Tanács és a Tanács, valamint az Unió egészének érdekeit szem előtt tartva járjon el. Gondoskodjon az esetleges véleménykülönbségek azonosításáról és rendezéséről,

| — | bizalmon és nyitottságon alapuló kapcsolatokat építsen ki, és aktív hálózatépítő tevékenységet folytasson, |
| --- | --- |

—

bizalmon és nyitottságon alapuló kapcsolatokat építsen ki, és aktív hálózatépítő tevékenységet folytasson,

| — | legyen eredményorientált és befolyásos, ugyanakkor tiszteletteljes és szolgálatorientált is; |
| --- | --- |

—

legyen eredményorientált és befolyásos, ugyanakkor tiszteletteljes és szolgálatorientált is;

mint tanácsadó

| — | járuljon hozzá az Unió fejlődéséhez. Legyen proaktív és kreatív. Előre gondolkodjon és készüljön tervekkel a jövőbeli fejleményekre. Biztosítson megoldásokat a felmerülő problémákra, |
| --- | --- |

—

járuljon hozzá az Unió fejlődéséhez. Legyen proaktív és kreatív. Előre gondolkodjon és készüljön tervekkel a jövőbeli fejleményekre. Biztosítson megoldásokat a felmerülő problémákra,

| — | tanácsokkal segítse érdekelt feleinket céljaik elérésében, és közben tartsa szem előtt két intézményünk érdekeit. Objektíven és tisztességesen járjon el, |
| --- | --- |

—

tanácsokkal segítse érdekelt feleinket céljaik elérésében, és közben tartsa szem előtt két intézményünk érdekeit. Objektíven és tisztességesen járjon el,

| — | legyen tisztában a döntéshozatal és a nyilvános vita közötti kölcsönhatásokkal. Gondoskodjon róla, hogy az Ön által adott tanácsok figyelembe vegyék érdekelt feleink politikai helyzetét és kommunikációs megfontolásokat is tartalmazzanak, |
| --- | --- |

—

legyen tisztában a döntéshozatal és a nyilvános vita közötti kölcsönhatásokkal. Gondoskodjon róla, hogy az Ön által adott tanácsok figyelembe vegyék érdekelt feleink politikai helyzetét és kommunikációs megfontolásokat is tartalmazzanak,

| — | a tagállamok közötti, valamint az intézményekkel és más érdekelt felekkel megvalósuló együttműködés, jó munkakapcsolatok és kompromisszumok útján segítse elő a legitim döntéshozatalt, |
| --- | --- |

—

a tagállamok közötti, valamint az intézményekkel és más érdekelt felekkel megvalósuló együttműködés, jó munkakapcsolatok és kompromisszumok útján segítse elő a legitim döntéshozatalt,

| — | mindig legyen megfelelően tájékozott a hatáskörébe tartozó területen végbemenő fejleményekről, az Európai Tanács és a Tanács közvetlen tevékenységein túl is. Mindig a teljes képet tartsa szem előtt; |
| --- | --- |

—

mindig legyen megfelelően tájékozott a hatáskörébe tartozó területen végbemenő fejleményekről, az Európai Tanács és a Tanács közvetlen tevékenységein túl is. Mindig a teljes képet tartsa szem előtt;

mint vezető

| — | ösztönözze személyzetének tagjait a felelősségvállalásra, ruházzon rájuk feladatokat, legyen irántuk bizalommal, támogassa és motiválja őket, adjon visszajelzést, illetve biztosítson iránymutatást számukra, ösztönözze a kezdeményezőkészséget és azt, hogy személyzetének tagjai merjenek túllépni a sablonos gondolkodáson, valamint csökkentse a lehető legalacsonyabb szintre a hierarchiát és az ellenőrzést, a minőség megőrzése mellett, |
| --- | --- |

—

ösztönözze személyzetének tagjait a felelősségvállalásra, ruházzon rájuk feladatokat, legyen irántuk bizalommal, támogassa és motiválja őket, adjon visszajelzést, illetve biztosítson iránymutatást számukra, ösztönözze a kezdeményezőkészséget és azt, hogy személyzetének tagjai merjenek túllépni a sablonos gondolkodáson, valamint csökkentse a lehető legalacsonyabb szintre a hierarchiát és az ellenőrzést, a minőség megőrzése mellett,

| — | egyértelműen fogalmazza meg a célokat és az elvárásokat, és biztosítsa az információáramlást a személyzete felé, a személyzete felől és a személyzete körében, valamint más főigazgatóságokkal, igazgatóságokkal és szervezeti egységekkel is, |
| --- | --- |

—

egyértelműen fogalmazza meg a célokat és az elvárásokat, és biztosítsa az információáramlást a személyzete felé, a személyzete felől és a személyzete körében, valamint más főigazgatóságokkal, igazgatóságokkal és szervezeti egységekkel is,

| — | mindenkor a Tanács egész Főtitkárságának – és ne csak saját főigazgatóságának, igazgatóságának vagy szervezeti egységének – érdekeit szem előtt tartva járjon el, és gondoskodjon arról, hogy megfeleljünk érdekelt feleink igényeinek. Számolja fel a silómentalitást, |
| --- | --- |

—

mindenkor a Tanács egész Főtitkárságának – és ne csak saját főigazgatóságának, igazgatóságának vagy szervezeti egységének – érdekeit szem előtt tartva járjon el, és gondoskodjon arról, hogy megfeleljünk érdekelt feleink igényeinek. Számolja fel a silómentalitást,

| — | legyen bátorsága időben kezelni a konfliktusokat, az alulteljesítés problémáját és más nehézségeket; gondoskodjon személyzetének jóllétéről és fejlődéséről, valamint tegyen eleget a személyzetével szembeni gondossági kötelezettségének, |
| --- | --- |

—

legyen bátorsága időben kezelni a konfliktusokat, az alulteljesítés problémáját és más nehézségeket; gondoskodjon személyzetének jóllétéről és fejlődéséről, valamint tegyen eleget a személyzetével szembeni gondossági kötelezettségének,

| — | a változások ösztönzése és előmozdítása során vonja be személyzetét a vonatkozó folyamatokba, hogy ezáltal biztosítani lehessen, hogy a Tanács Főtitkársága lépést tudjon tartani a fejleményekkel, és dinamikusabb, rugalmasabb és együttműködőbb szervezetté váljon. Váltsa tettekre a szavakat, |
| --- | --- |

—

a változások ösztönzése és előmozdítása során vonja be személyzetét a vonatkozó folyamatokba, hogy ezáltal biztosítani lehessen, hogy a Tanács Főtitkársága lépést tudjon tartani a fejleményekkel, és dinamikusabb, rugalmasabb és együttműködőbb szervezetté váljon. Váltsa tettekre a szavakat,

| — | vállaljon felelősséget a Főtitkárság humán és pénzügyi erőforrásainak optimális felhasználásáért. |
| --- | --- |

—

vállaljon felelősséget a Főtitkárság humán és pénzügyi erőforrásainak optimális felhasználásáért.

---

II. MELLÉKLET

Esélyegyenlőség a Tanács Főtitkárságán

A Tanács Főtitkársága elkötelezett amellett, hogy valamennyi alkalmazottja és az álláshirdetéseire jelentkező pályázók számára egyenlő esélyeket biztosítson. Munkáltatóként a Tanács Főtitkársága elkötelezett amellett, hogy biztosítsa a nők és férfiak közötti egyenlőséget, valamint hogy megelőzze a megkülönböztetés minden formáját. A kiírás feltételeit teljesítő minden jelölt pályázatát szívesen fogadja – bármilyen háttérrel is rendelkezzenek, képességeiktől függetlenül –, minden uniós tagállamból, a lehető legszélesebb földrajzi eloszlás elve alapján.

A Főtitkárság az esélyegyenlőségi politikája révén a következőket szeretné biztosítani:

| — | a nők és férfiak kiegyensúlyozott aránya. A Főtitkárság különösen a vezetői munkakörökbe szorgalmazza női pályázók jelentkezését, mivel a nők jelenleg alulreprezentáltak a vezetői beosztásokban, |
| --- | --- |

—

a nők és férfiak kiegyensúlyozott aránya. A Főtitkárság különösen a vezetői munkakörökbe szorgalmazza női pályázók jelentkezését, mivel a nők jelenleg alulreprezentáltak a vezetői beosztásokban,

| — | inkluzív, akadálymentesebb munkakörnyezet. A fogyatékossággal élő személyzet igényeihez észszerűen alkalmazkodó munkakörnyezet biztosítható, amennyiben ez nem ró indokolatlanul nagy terhet az intézmény erőforrásaira. A Főtitkárság a felvételi eljárás során segítséget tud nyújtani a fogyatékossággal élő személyek számára, |
| --- | --- |

—

inkluzív, akadálymentesebb munkakörnyezet. A fogyatékossággal élő személyzet igényeihez észszerűen alkalmazkodó munkakörnyezet biztosítható, amennyiben ez nem ró indokolatlanul nagy terhet az intézmény erőforrásaira. A Főtitkárság a felvételi eljárás során segítséget tud nyújtani a fogyatékossággal élő személyek számára,

| — | az egyenlőség és a megkülönböztetésmentesség elvét tiszteletben tartó humánerőforrás- és személyzet-gazdálkodási politika, |
| --- | --- |

—

az egyenlőség és a megkülönböztetésmentesség elvét tiszteletben tartó humánerőforrás- és személyzet-gazdálkodási politika,

| — | a személyzet védelme a munkahelyi zaklatással szemben, |
| --- | --- |

—

a személyzet védelme a munkahelyi zaklatással szemben,

| — | a munka és a magánélet összeegyeztethetősége. A Főtitkárság rugalmas munkafeltételeket kínáló átfogó csomagja magában foglal olyan lehetőségeket, mint a távmunka, az egyéni munkaidő, és a szülői szabadság, amely utóbbira a személyzeti szabályzatnak megfelelően az anyák és az apák is jogosultak. A Főtitkárság saját bölcsődét tart fenn 0–4 éves korú gyermekek számára. Az Európai Bizottság az iskolai órák után napközit, a tanítási szünetekben szünidős tevékenységeket biztosít, amelyeket a Főtitkárság személyzetének gyermekei is igénybe vehetnek. |
| --- | --- |

—

a munka és a magánélet összeegyeztethetősége. A Főtitkárság rugalmas munkafeltételeket kínáló átfogó csomagja magában foglal olyan lehetőségeket, mint a távmunka, az egyéni munkaidő, és a szülői szabadság, amely utóbbira a személyzeti szabályzatnak megfelelően az anyák és az apák is jogosultak. A Főtitkárság saját bölcsődét tart fenn 0–4 éves korú gyermekek számára. Az Európai Bizottság az iskolai órák után napközit, a tanítási szünetekben szünidős tevékenységeket biztosít, amelyeket a Főtitkárság személyzetének gyermekei is igénybe vehetnek.

További információk e-mailben kérhetők a következő címen: Equal.opportunities@consilium.europa.eu

---

III. MELLÉKLET

BELSŐ PANASZTÉTEL – BÍRÓSÁGI JOGORVOSLATI KÉRELEM – PANASZ BENYÚJTÁSA AZ EURÓPAI OMBUDSMANHOZ

Ha Ön a kiválasztási eljárás bármely szakaszában nem elégedett azzal, ahogyan pályázatát kezelik, jogában áll panaszt tenni.

Belső panasztétel

Amennyiben Ön nem ért egyet valamely döntéssel, a döntésről szóló értesítéstől számított 3 hónapon belül panaszt nyújthat be az Európai Unió tisztviselőinek személyzeti szabályzata 90. cikkének (2) bekezdése alapján, az alábbi címre:

| Council of the European Union |
| --- |
| Legal Advisers to the Administration Unit, ORG 1.F |
| Rue de la Loi/Wetstraat 175 |
| 1048 BRUXELLES/BRUSSEL |
| BELGIQUE/BELGIЁ |
| E-mail-cím: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1.F

Rue de la Loi/Wetstraat 175

1048 BRUXELLES/BRUSSEL

BELGIQUE/BELGIЁ

E-mail-cím: legal.advisersHR@consilium.europa.eu

A kinevezésre jogosult hatóság a panasz beérkezésétől számított 4 hónapon belül írásban válaszol az ilyen panaszokra. Ha azonban az Ön panasza kellő időben beérkezik, lehetőség van arra, hogy a tanácsadó felvételi bizottság felülvizsgálja az Ön panaszának tárgyát képező döntést, és erre alapozva válaszoljon Önnek.

Bírósági jogorvoslati kérelem

Amennyiben Ön nem elégedett a belső panasztételi eljárás keretében a kinevezésre jogosult hatóságtól kapott válasszal, a személyzeti szabályzat 91. cikke alapján bírósági jogorvoslati kérelemmel fordulhat az alábbi bírósághoz:

| Tribunal de l'Union européenne |
| --- |
| Rue du Fort Niedergrünewald |
| 2925 Luxembourg |
| LUXEMBOURG |

Tribunal de l'Union européenne

Rue du Fort Niedergrünewald

2925 Luxembourg

LUXEMBOURG

Panasz benyújtása az európai ombudsmanhoz

A Főtitkárságnál rendelkezésre álló valamennyi jogorvoslati lehetőség kimerítését, így különösen a személyzeti szabályzat 90. cikkének (2) bekezdése szerinti belső panasztételi eljárás igénybevételét követően Ön – bármely más uniós polgárhoz hasonlóan – panaszt nyújthat be az európai ombudsmanhoz:

| Médiateur européen |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCE |

Médiateur européen

1, avenue du Président Robert Schuman – BP 403

67001 Strasbourg Cedex

FRANCE

az Európai Unió működéséről szóló szerződés 228. cikke (1) bekezdésének, valamint az ombudsman feladatainak ellátására vonatkozó szabályokról és általános feltételekről szóló, 94/262/ESZAK, EK, Euratom európai parlamenti határozatban (1) megállapított feltételeknek megfelelően.

Felhívjuk a pályázók figyelmét arra, hogy az európai ombudsmannál tett panaszok nem bírnak halasztó hatállyal a személyzeti szabályzat 90. cikkének (2) bekezdése értelmében a kinevezésre jogosult hatóságnál, illetve a személyzeti szabályzat 91. cikkének és az Európai Unió működéséről szóló szerződés 270. cikkének értelmében a Törvényszéknél panasz vagy jogorvoslati kereset benyújtása tekintetében előírt határidőket illetően.

---

(1)  HL L 113., 1994.5.4., 15. o.

---

IV. MELLÉKLET

ADATVÉDELEM

A Tanács Főtitkársága a kiválasztási eljárásért felelős intézményként biztosítja, hogy a pályázók személyes adatainak kezelése a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendeletnek (1) megfelelően történjen.

A kiválasztási eljárás jogalapját az Európai Unió tisztviselőinek személyzeti szabályzata és az EU-minősített adatok védelmét szolgáló biztonsági szabályokról szóló, 2013. szeptember 23-i 2013/488/EU tanácsi határozat (2) képezi. A kiválasztási eljárás a Humánerőforrás-igazgatóság (ORG.1) Munkaerő- és Mobilitási Osztályának felelőssége mellett zajlik, az adatkezelő pedig az osztályvezető. A pályázók által szolgáltatott információkat a Személyzeti Felvételi Iroda tagjai és vezetősége, a tanácsadó felvételi bizottság tagjai, valamint – szükség esetén – a Jogi Tanácsadói Osztály számára tesszük hozzáférhetővé. A pályázók azonosításához és/vagy a kiválasztási eljárás gyakorlati megszervezéséhez szükséges adminisztratív információkat megkaphatja az értékelőközpont is.

Az adatkezelés célja olyan adatok gyűjtése, amelyek egyrészt lehetővé teszik a Tanács Főtitkárságának álláshirdetéseire jelentkező valamennyi pályázó azonosítását, másrészt pedig a kiválasztási eljárás lebonyolítását.

A kezelendő adatok a következők:

| — | a pályázók azonosítását lehetővé tevő személyes adatok (vezetéknév, utónév/utónevek, születési dátum, nem, állampolgárság), |
| --- | --- |

—

a pályázók azonosítását lehetővé tevő személyes adatok (vezetéknév, utónév/utónevek, születési dátum, nem, állampolgárság),

| — | a pályázók által a kiválasztási eljárás gyakorlati megszervezésének lehetővé tétele érdekében szolgáltatott adatok (postai cím, e-mail-cím, telefonszám), |
| --- | --- |

—

a pályázók által a kiválasztási eljárás gyakorlati megszervezésének lehetővé tétele érdekében szolgáltatott adatok (postai cím, e-mail-cím, telefonszám),

| — | a pályázók által annak eldöntése céljából nyújtott információk, hogy megfelelnek-e az álláshirdetésben szereplő jelentkezési feltételeknek (állampolgárság; nyelvismeret; oklevél/diploma a következő adatokkal: a megszerzés éve, a képesítés megnevezése, a kibocsátó intézmény neve; szakmai tapasztalat), |
| --- | --- |

—

a pályázók által annak eldöntése céljából nyújtott információk, hogy megfelelnek-e az álláshirdetésben szereplő jelentkezési feltételeknek (állampolgárság; nyelvismeret; oklevél/diploma a következő adatokkal: a megszerzés éve, a képesítés megnevezése, a kibocsátó intézmény neve; szakmai tapasztalat),

| — | adott esetben a pályázó személyi biztonsági tanúsítványának típusa és érvényességi ideje, |
| --- | --- |

—

adott esetben a pályázó személyi biztonsági tanúsítványának típusa és érvényességi ideje,

| — | azoknak a kiválasztási teszteknek az eredményei, amelyeken a pályázóknak részt kell venniük, beleértve az értékelőközpont konzultánsai által a felvételi bizottság részére készített értékeléseket is. |
| --- | --- |

—

azoknak a kiválasztási teszteknek az eredményei, amelyeken a pályázóknak részt kell venniük, beleértve az értékelőközpont konzultánsai által a felvételi bizottság részére készített értékeléseket is.

Az adatkezelés kezdete a pályázati dokumentáció kézhezvételének időpontja. A pályázati anyagokat nyilvántartásba vételüket követően két évig őrzik meg az irattárban.

Minden pályázó gyakorolhatja a személyes adataihoz való hozzáférésre és a személyes adatai helyesbítésére vonatkozó jogát. Az indokolással ellátott kérelmeket a Személyzeti Felvételi Irodának kell elküldeni a selection.officials@consilium.europa.eu e-mail-címre.

A pályázóknak bármikor jogukban áll az európai adatvédelmi biztoshoz fordulni (edps@edps.europa.eu).

---

(1)  HL L 295., 2018.11.21., 39. o.

(2)  HL L 274., 2013.10.15., 1. o.

---

V. MELLÉKLET

Image 1

Image 2

Image 3

Image 4

Image 5

Image 6

Image 7

Image 8

Image 9

Image 10

---